Pielikums

APSTIPRINĀTS

ar LU {{DOKREGDATUMS}}

rīkojumu Nr. {{DOKREGNUMURS}}

**Nolikums “Ideju laboratorijas turpinājums Latvijas Universitātes projektā “Latvijas Universitātes inovāciju granti studentiem” studentu ideju attīstībai”**

1. Nolikums tiek īstenots Latvijas Universitātes (turpmāk – LU) projektā “Latvijas Universitātes inovāciju granti studentiem” Nr. 1.1.1.3/A/18/007 Brīvās pieteikšanās pirmsinkubatora programmā, sākot ar 2020. gada 15. novembri.
2. Lai īstenotu Brīvās pieteikšanās pirmsinkubatora programmu Ideju laboratorijas turpinājumam, studentiem tiek piedāvāts iesaistīties trīs mēnešu programmā ar mērķi attīstīt studentu izvirzītās idejas inovāciju ieviešanai LU. Programma var tikt pagarināta, ja tas nepieciešams LU attīstības ideju realizēšanai.
3. Ideju laboratorijas turpinājumā studentiem tiek piedāvāts iesaistīties trīs ideju attīstībā, apvienojoties komandās. Ir iespēja attīstīt ideju “Studiju materiālu un apmācību digitalizācija”, ideju “Telpu rezervācijas sistēma”, ideju “Latvijas Universitātes Digitālā karte”.
4. Lai īstenotu Ideju laboratorijas turpinājuma programmu, LU Inovāciju centrs (turpmāk – Inkubators) izsludina atklātu konkursu studentiem pieteikties darbam komandās. Programmas ietvaros studenti apvienojas komandās. Pieteikties ir iespēja studentiem, kas piedalījās 2020. gada Tehnoloģiju un inovāciju dienas Ideju laboratorijā, kā arī citiem studentiem. Konkursa nolikums tiek publiskots LUMIC tīmekļa vietnē (www.lumic.lu.lv).
5. Konkurss studentiem tiek izsludināts tīmekļa vietnē (www.lumic.lu.lv), kur tiek norādīti pieteikšanās nosacījumi. Studentu komandām, piesakoties konkursā, jāaizpilda un jāiesniedz LU Inovāciju centram “Komandas pieteikumu dalībai LU Ideju laboratorijas turpinājumā” (nolikuma 1. pielikums).
6. Studentu komanda, kas tiek izveidota dalībai programmā, var sastāvēt no 2 – 10 dalībniekiem. Ar katru no studentu komandas locekļiem tiek slēgts līgums par dalību programmā (2. pielikums). Ja kāds no komandas locekļiem programmas laikā pārtrauc savu dalību programmā, līgums ar konkrēto studentu zaudē spēku. Studentam līdz programmas pamešanai viss paveiktais ir jānodod Inkubatoram. Līdz darbības pārtraukšanai saņemtā stipendija nav jāatmaksā.
7. Lai izvērtētu saņemtos studentu komandu iesniegumus un paveikto programmas ietvaros, tiek izveidota komisija, kas sastāv no četriem LU pārstāvjiem un vismaz diviem piesaistītiem pārstāvjiem no industrijas. Starp LU pārstāvjiem ir pārstāvis ar zinātnisku kompetenci IKT jomā. Komisija tiek apstiprināta ar rektora rīkojumu. Izveidotā komisija veic arī citus pienākumus saistībā ar studentu komandu paveikto. Komisija vērtēšanu veic atbilstoši nolikuma 3. pielikumam “Komandas pieteikumu vērtēšana dalībai Ideju laboratorijas turpinājumā” divu nedēļu laikā no konkursa beigu termiņa.
8. Par sekmīgu dalību programmā studentiem ir iespēja saņemt ikmēneša stipendiju atbilstoši Stipendiju nolikumam. Lai stipendiju izmaksātu, vērtēšanas komisijas locekļi par to lemj reizi mēnesī, pārbaudot studentu dalību programmā. Katrs students, kas piedalās programmā, reizi mēnesī elektroniski uz e-pastu – Anta.Klepecka@lu.lv iesniedz īsu atskaiti brīvā formā par paveikto mēneša laikā. Paveiktais tiek izskatīts atbilstoši sākotnējam komandas pieteikumā paredzētam laika plānam un plānotajiem darbiem.
9. Īstenojot programmu, studentiem tiek nodrošināti semināri un tikšanās ekspertiem idejas attīstībai, tās īstenošanas nepieciešamajiem tehniskajiem resursiem un citām ar ideju saistītām jomām. Pēc katra semināra vai tikšanās, kā arī pārējā programmas īstenošanas laikā vismaz divreiz mēnesī studentu komandai tiek nodrošināta iespēja tikties ar komandas mentoru. Komandas mentors ir LU darbinieks, kas atbild par komandas darba gaitas īstenošanu saskaņā ar sākotnējo komandas pieteikumu.
10. Programmas laikā reizi mēnesī studentu komanda iesniedz uz e-pastu – Anta.Klepecka@lu.lv īsu atskaiti brīvā formā par paveikto. Pabeidzot programmu, studentu komandas prezentē savas idejas attīstību komisijai klātienes Demo dienā un iesniedz atskaiti (nolikuma 4. pielikums) par paveikto trīs mēnešu laikā.
11. Paveiktais tiek vērtēts atbilstoši vērtēšanas kritērijiem (nolikuma 5. pielikums). Ja rodas apstākļi, kas liedz rīkot klātienes Demo dienu, tā tiek rīkota tiešsaistes režīmā.
12. Studentu komandu, kas sekmīgi ir pabeigušas programmu, noslēguma vērtējums tiek iekļauts vienreizējā maksājuma saņemšanai domātās atskaitēs Centrālajai finanšu un līgumu aģentūrai.

1. pielikums

Nolikumam “Ideju laboratorijas turpinājums Latvijas Universitātes projektā “Latvijas Universitātes inovāciju granti studentiem” studentu ideju attīstībai”

**Komandas pieteikums dalībai LU Ideju laboratorijas turpinājumā**

1. \*Komandas nosaukums
2. \*Aprakstiet komandas biznesa ideju

*(Aprakstiet problēmu/vajadzību, kuru plānojat risināt. Kas ir jūsu iedomātais risinājums (produkts)? Kas varētu būt šī risinājuma inovāciju lietotāji? )*

1. \*Kāpēc vēlaties piedalīties LU Inovāciju centra programmā un strādāt pie šīs idejas attīstīšanas?
2. \*Komandas dalībnieku skaits
3. Informācija par komandas dalībniekiem (*norāda par katru atsevišķi*):
	1. \*Vārds Uzvārds;
	2. \*augstākās izglītības iestāde, fakultāte, studiju virziens/ programma;
	3. studenta apliecības numurs;
	4. \*e-pasts;
	5. telefona numurs;
	6. \*dalībnieka kompetences, prasmes, iepriekšējā pieredze, kas palīdzēs attīstīt aprakstīto LU attīstības ideju;
	7. ja vēlaties, pievienojiet saiti uz sociālo tīklu profiliem, piemēram, Linkedin.

2. pielikums

Nolikumam “Ideju laboratorijas turpinājums Latvijas Universitātes projektā “Latvijas Universitātes inovāciju granti studentiem” studentu ideju attīstībai”

Līgums Nr. \_\_\_\_

*par projekta “Latvijas Universitātes inovāciju granti studentiem” Nr. 1.1.1.3/18/A/007*

*īstenošanu*

Rīgā

20\_\_.gada \_\_\_. \_\_\_\_\_\_

**Latvijas Universitāte**, reģistrācijas Nr. 90000076669, adrese: Raiņa bulvāris 19, Rīga, LV – 1586, tās prorektora dabas, tehnoloģiju un medicīnas zinātņu jomā Valda Segliņa personā, kurš darbojas saskaņā ar Latvijas Universitātes Administrācijas reglamentu (apstiprināts ar 2017. gada 17. jūlija rīkojumu Nr.1/244), no vienas puses (turpmāk tekstā – LU),

un inkubācijas procesa dalībnieks **Vārds Uzvārds**, personas kods: **XXXXXX**-**XXXXX**, kurš pārstāv komandu XXXXX (turpmāk tekstā – DALĪBNIEKS), no otras puses,

abi kopā saukti “Puses”, noslēdz šāda satura Līgumu (turpmāk tekstā – Līgums), pamatojoties uz Eiropas Reģionālās attīstības fonda ar saimniecisko darbību nesaistīta projekta “Latvijas Universitātes inovāciju granti studentiem”, projekta ID Nr. 1.1.1.3/18/A/007, LU reģistrācijas Nr. ESS2019/318 (turpmāk tekstā – Projekts), aktivitātei 1.3. “Brīvās pieteikšanās pirmsinkubatora programma” piešķirto finansējumu:

1. **Līguma priekšmets**

Līgums nosaka Pušu pienākumus un saistības, īstenojot dalību Brīvās inkubācijas programmā.

1. **Pušu pienākumi un TIESĪBAS**
	1. DALĪBNIEKApienākumiuntiesības:
		1. piedalīties LU studentu Idejas laboratorijas turpinājuma procesā, izpildot šos nosacījumus:
			1. klātienē vai attālināti, ja nepieciešams, piedalīties Inovāciju centra rīkotajās nodarbībās, kurās komandas strādā pie savas idejas attīstīšanas;
			2. vismaz divas reizes mēnesī piedalīties inkubatora komandu kopējās tikšanās reizēs, lai iepazīstinātu pārējos ar komandas rezultātiem un pastāstītu par savas idejas attīstības progresu;
			3. piedalīties citos pasākumos un semināros, kuri tiek rīkoti inkubācijas procesa dalībniekiem;
		2. organizēt savu un komandas darbu, lai darbs pie savas LU attīstības idejas notiktu arī starp Inovāciju centra rīkotajām aktivitātēm;
		3. inkubācijas procesa noslēgumā prezentēt savu projektu komisijai, kuru veido LU Inovāciju centra vadītājs (Komisijas priekšsēdētājs), projekta 1.1.1.3/18/A/007 “Latvijas Universitātes inovāciju granti studentiem” vadītājs, piesaistītie eksperti/mentori, uzņēmumu pārstāvji;
		4. pēc pieprasījuma sniegt informāciju par savas komandas darbu LU Inovāciju centra vadītājam;
		5. ja DALĪBNIEKS izstājas no inkubācijas procesa, to paziņo rakstiskā veidā, pārtraucot Līgumu;
		6. DALĪBNIEKAMir tiesības saņemt no LU Inovāciju centra vadītāja informāciju, kas nepieciešama Līgumā noteikto pienākumu izpildei;
		7. LU pienākumi un tiesības:
			1. izmaksāt ikmēneša stipendiju DALĪBNIEKAM 200 *euro* (divi simti un 00 centi) apmērā pēc vērtēšanas komisijas pozitīva atzinuma par DALĪBNIEKA dalību programmā. Stipendija tiek izmaksāta līdz katra mēneša 25. datumam;
			2. LĪGUMĀ minētos DALĪBNIEKA personas datus un citu informāciju izmantot tikai projekta administrēšanas nolūkos;
			3. LU Inovāciju centram ir tiesības pieprasīt DALĪBNIEKAM informāciju par LĪGUMĀ noteikto pienākumu izpildi.
2. **Papildu noteikumi**
	1. LĪGUMS stājas spēkā ar tā abpusējas parakstīšanas brīdi un ir spēkā līdz Pušu saistību abpusējai izpildei, t.i., līdz 2021. gada 1. martam.
	2. Puses vienojas, ka mantiskās tiesības uz DALĪBNIEKA radīto intelektuālo (t.sk. rūpniecisko) īpašumu tiek noteiktas saskaņā ar Intelektuālā īpašuma tiesību pārvaldības noteikumiem Latvijas Universitātē.
	3. Strīdi un domstarpības, kas Pusēm rodas, pildot LĪGUMĀ noteiktos noteikumus, tiek risināti sarunu ceļā. Ja vienošanās netiek panākta, jautājums tiek risināts Latvijas Republikas normatīvajos aktos paredzētajā kārtībā.
	4. LĪGUMS sagatavots divos eksemplāros uz divām lappusēm latviešu valodā, viens eksemplārs glabājas – LU, otrs – pie DALĪBNIEKA**.**
3. **STIPENDIĀTA rekvizīti**

|  |  |
| --- | --- |
| Vārds, Uzvārds |  |
| Personas kods |  |
| Deklarētā dzīvesvieta |  |
| Konta numurs |  |
| Bankas nosaukums |  |
| SWIFT kods |  |

|  |  |  |
| --- | --- | --- |
| **Latvijas Universitātes prorektors dabas, tehnoloģiju un medicīnas zinātņu jomā:** |  | **Dalībnieks:** |
|  |  |  |
| Valdis Segliņš |  | /vārds, uzvārds/ |
|  |  |  |
| z.v. |  |  |

|  |  |  |  |
| --- | --- | --- | --- |
| ***Saskaņojuma uzraksts:*** |  |  |  |
| PROJEKTA vadītāja | A.Klepecka  |  |  |
|  | *( paraksts, tā atšifrējums)* |  | *(datums)* |

3.pielikums

Nolikumam “Ideju laboratorijas turpinājums Latvijas Universitātes projektā “Latvijas Universitātes inovāciju granti studentiem” studentu ideju attīstībai”

**Komandas pieteikumu vērtēšana dalībai Ideju laboratorijas turpinājumā**

1. Administratīvie kritēriji – 1 punkts (ja kāds no administratīvajiem kritērijiem nav izpildīts, komisijai ir tiesības pieteikumu neizskatīt)
	1. Obligātajos laukos (formā atzīmēti ar \*) ierakstītā informācija atbilst prasītajam, un visi no šiem laukiem ir aizpildīti (0.5 punkti).
	2. Pieteikums ir iesniegts līdz konkursa beigu termiņa beigām (0.5 punkti).
2. Kvalitatīvie kritēriji
	1. Komandas izvirzītais mērķis/mērķi ir saprotams, izmērāms un sasniedzams programams ietvaros (maksimums 1 punkts)

**1 punkts** – mēŗkis/mērķi ir saprotams, izmērāms un sasniedzams programmas ietvaros

**0 punkti** - mēŗkis/mērķi nav saprotams, izmērāms un sasniedzams programmas ietvaros

* 1. LU attīstības ideja (maksimums 4 punkti)

Rekomendētā punktu piešķiršanas kārtība:

**4 punkti –** pieteiktā ideja ir saprotama. Raksturotā problēma (vai vajadzība) ir aktuāla, un piedāvātais risinājums ir inovatīvs. Komandai ir vīzija par iespējamo procesu attīstību LU ar šādu ideju, kā arī skaidra iespējamā mērķauditorija. Notiekošais IKT nozarē un citi risinājumi liecina par idejas potenciālu;

**3 punkti –** pieteiktā ideja ir saprotama. Komandai ir skaidra problēma, ko nepieciešams atrisināt, kā arī ir idejas iespējamajam risinājumam. Trūkst zināšanu par citām komponentēm;

**2 punkti –** pieteiktā ideja ir saprotama. Komanda ir definējusi savu produktu vai risināmo problēmu, bet pārējo komponenšu trūkst;

**1 punkts –** pieteiktā ideja drīzāk ir saprotama, bet nekas neliecina par tās inovatitāti vai nākotnes potenciālu;

**0 punkti –** pieteiktā ideja nav saprotama.

* 1. Komandas atbilstība (maksimums 5 punkti)

Rekomendētā punktu piešķiršanas kārtība:

**5 punkti –** komandas dalībnieki pārstāv dažādās nozares, kuras iekļauj arī ar IKT jomu un ar pieteikto ideju saistītas nozares. Vairākiem no dalībniekiem ir iepriekšējā pieredze, kas var veicināt šīs idejas realizēšanu;

**4 punkti –** komandas dalībnieki pārstāv dažādas nozares no kurām kāda ir saistīta ar pieteikto ideju, bet iztrūkst IKT zināšanu. Vismaz vienam no dalībniekiem ir iepriekšējā pieredze, kas var veicināt šīs idejas realizēšanu;

**3 punkti –** visi komandas dalībnieki pārstāv vienu un to pašu nozari, kas ir saistīta ar pieteikto ideju. Vismaz vienam no dalībniekiem ir iepriekšējā pieredze, kas var veicināt šīs idejas realizēšanu;

**2 punkti –** komandas dalībnieku pārstāvētās nozares **nav** saistītas ar piedāvāto ideju, bet to iepriekšējā pieredze liecina par komandas potenciālu realizēt pieteikto ideju;

**1 punkts –** komandas dalībnieki pārstāv vienu un to pašu nozari, kas ir saistīta ar pieteikto ideju. Iepriekšējās pieredzes nav, vai arī tai būtu minimāla ietekme uz pieteiktās idejas attīstīšanu;

**0 punkti –** visi komandas dalībnieki pārstāv to pašu nozari, un tā nav saistīta ar piedāvāto ideju. Nevienam no komandas dalībniekiem nav iepriekšējās pieredzes, kas varētu veicināt šādas idejas realizēšanu.

* 1. Komandas motivācija (maksimums 3 punkti)

Rekomendētā punktu piešķiršanas kārtība:

**3 punkti** – komandas motivācija iestāties LU Inovāciju centra programmā un attīstīt LU attīstības ideju ir pilnībā skaidra. Komanda atstāj iespaidu par to, ka tā izpildīs dotos uzdevumus, lai sasniegtu mērķi;

**2 punkti** – komanda ir paskaidrojusi savu motivāciju dalībai LU Inovāciju centra programmā;

**1 punkts** – komandas motivācija darboties LU Inovāciju centra programmā un attīstīt šo ideju ir zemā līmenī;

**0 punkti** – komandas motivācija darboties LU Inovāciju centra programmā un attīstīstīt šo ideju pilnībā nav skaidra.

**Vērtēšanas tabula**

|  |  |  |  |  |
| --- | --- | --- | --- | --- |
| **Komandas nosaukums** | **Administratīvie kritēriji (maksimums 1 punkts)** | **Kvalitatīvie kritēriji** | **Kopā** | **Vai komandai vajadzētu piedalīties LU Inovāciju centra programmā?****(jā/nē)** |
| **Komandas mērķis (maksimums 1punkts)** | **Ideja (maksimums 4 punkti)** | **Komandas atbilstība (maksimums 5 punkti)** | **Komandas motivācija (maksimums 3 punkti)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

4. pielikums

Nolikumam “Ideju laboratorijas turpinājums Latvijas Universitātes projektā “Latvijas Universitātes inovāciju granti studentiem” studentu ideju attīstībai”

**Atskaite par komandas paveikto Ideju laboratorijas turpinājuma programmā**

**trīs mēnešu periodā**

|  |
| --- |
| *Vārds, uzvārds visiem komandas dalībniekiem*  |
| *Komandas nosaukums* |
| **Komandas paveiktais** |
| *Kādi bija komandas mērķi šim periodam:** *Mērķis 1*
* *Mērķis 2*
* *Mērķis n*
 |
| *Ko komanda ir darījusi, lai šo mērķi sasniegtu* |
| *Kas no paveiktā pierāda, ka mērķi ir sasniegti* |
| **Individuāli paveiktais** (*katram uzdevumam izveidot jaunu tabulas šūnu*) |
| *Uzdevums* *Laika posms, kad tas tiek darīts**Ieguldītais laika apjoms**Kur tas tika darīts**Kas tieši tika darīts šī uzdevuma izpildei**Starp rezultātu un gala rezultātu apraksts, t.sk. procentuālais sasniegums*  |
| **LU Inovāciju centra programmas aktivitātes, kurās esat piedalījušies** |
| *Aktivitātes nosaukums:* *Datums:* |
| **Ja šī perioda laikā komanda ir mainījusi savu sākotnējo ideju (ar kuru tika uzņemta dalībai Ideju laboratorijas turpinājumā), aprakstiet savu jauno ideju un kā jūs nonācāt pie secinājuma, ka ir nepieciešams mainīt sākotnējo.** |
| **Idejas tālākā pielietojuma potenciāla raksturojums**  |
|  |
| **Pieteikuma īstenotāju pašnovērtējums par pieteikuma īstenošanas procesu un rezultātu,** **t.sk. kodolīgi raksturojot būtiskākos sasniegumus un izaicinājumus programmas īstenošanas laikā** |
|  |
| **Komandas sadarbības raksturojums un vērtējums, kā arī ieguvumu raksturojums no savstarpējās sadarbības un pieteikuma īstenošanas kopumā, sadarbības raksturojums ar (pieteikuma) komandas mentoru un iesaistītajiem ekspertiem un studentu inovāciju vērtējumu** |
|  |

5. pielikums

Nolikumam “Ideju laboratorijas turpinājums Latvijas Universitātes projektā “Latvijas Universitātes inovāciju granti studentiem” studentu ideju attīstībai”

**Komandas vērtēšana pēc dalības LU Idejas laboratorijas turpinājuma programmā**

**Komandas iesniegtā atskaite par paveikto programmā**

**Maksimālais piešķiramais punktu skaits par katru kritēriju ir 1 punkts. Kopā par iesniegto atskaiti komanda var saņemt 4 punktus.**

* **Komanda bija definējusi mērķus šim periodam un ir tos sasniegusi**

*Rekomendētā punktu piešķiršanas kārtība:*

***1 punkts –*** *komanda ir definējusi savus mērķus, un tie šajā periodā ir sasniegti;*

***0,5 punkti –*** *mērķi ir sasniegti daļēji;*

***0 punkti –*** *mērķi nav sasniegti, jo tie nav bijuši definēti vai arī komanda nav ieguldījusi darbu, lai tos sasniegtu.*

* **Komanda ir ieguldījusi savu personīgo laiku, lai pildītu uzdevumus, kas palīdzētu attīstīt savu LU attīstības ideju**

*Rekomendētā punktu piešķiršanas kārtība:*

***1 punkts –*** *komanda ir pildījusi vairākus uzdevumus, un tas ir palīdzējis attīstīt LU attīstības ideju;*

***0,5 punkti –*** *komanda ir pildījusi tikai dažus individuālos uzdevumus, ieguldīts maz laika;*

***0 punkti –*** *komanda nav pildījusi individuālos uzdevumus*

* **Komandas dalība LU Inovāciju centra rīkotajās aktivitātēs**

*Rekomendētā punktu piešķiršanas kārtība:*

***1 punkts –*** *komanda ir piedalījusies visās aktivitātēs, kuras tika rīkotas komandām;*

***0,5 punkti –*** *komanda ir piedalījusies vairākumā no aktivitātēm;*

***0 punkti –*** *komanda nav piedalījusies LU Inovāciju centra rīkotajās aktivitātēs dalībniekiem*

* **Idejas tālākā pielietojuma potenciāla raksturojums**

*Rekomendētā punktu piešķiršanas kārtība:*

***1 punkts –*** *komanda skaidri ir aprakstījusi savas idejas tālāko pielietojumu un tā potenciālu;*

***0,5 punkti –*** *komanda daļēji ir aprakstījusi savas idejas tālāko pielietojumu un tā potenciālu;*

***0 punkti –*** *komanda nav aprakstījusi savas idejas tālāko pielietojumu un tās potenciālu, vai arī tas nav saprotams.*

**Komandas un tās LU attīstības idejas vērtēšana “Demo dienas” prezentācijas laikā**

**Maksimālais piešķiramais punktu skaits par katru kritēriju ir 5 punkti. Kopā par prezentāciju komanda var saņemt 25 punktus.**

* **LU attīstības idejas ieviešanas modelis**

*Rekomendētā punktu piešķiršanas kārtība:*

***5 punkti –*** *komanda šajā jautājumā ir paveikusi vairāk nekā sākotnēji plānots.*

***4 punkti –*** *prezentētais ieviešanas modelis ir skaidri saprotams, un to ir iespējams īstenot LU. Komanda var parādīt arī aprēķinus par izmaksām un nepieciešamajiem resursiem;*

***3 punkti –*** *prezentētais ieviešanas modelis ir skaidri saprotams, un to ir iespējams ieviest LU. Aprēķinu un citu nepieciešamo resursu saraksts nav sastādīts, vai arī tas ir virspuspējs;*

***2 punkti –*** *prezentētais ieviešanas modelis ir saprotams, taču to nevar ieviest dēļ pārāk lielo LU ieguldījumu dēļ;*

***1 punkts –*** *prezentētais ieviešanas modelis ir saprotams daļēji, vai arī būtu nepieciešama papildu informācija, lai to pilnībā ieviestu;*

***0 punkti –*** *biznesa ieviešanas modelis netika prezentēts*

* **Idejas inovāciju līmenis**

*Rekomendētā punktu piešķiršanas kārtība:*

***5 punkti –*** *komanda šajā jautājumā ir paveikusi vairāk nekā sākotnēji plānots.*

***4 punkti –*** *ideja ir ar augstu pievienoto, citstarp tehnoloģisko, vērtību, kas nodrošina noteiktas idejas attīstību vai arī jau eošā risinājuma būtisku uzlabojumu;*

***3 punkti –*** *prezentētās idejas rezultāts neliecina par būtisku inovāciju, bet tās ieviešanas modelis, veids, kā komanda plāno radīt un saņemt vērtību, ir inovatīvs;*

***2 punkti –*** *ir saskatāma idejas inovācija, bet prezentācijā trūkst informācijas, kas to apstiprinātu vai izskaidrotu;*

***1 punkts –*** *inovācijas līmenis ir zems, un nav lielas atšķirības starp tirgū piedāvātajiem risinājumiem;*

***0 punkti –*** *nav saskatāmas inovācijas pazīmes.*

* **LU attīstības idejas nozīmīgums, lai nodrošinātu LU procesu pilnveidošanu**

*Rekomendētā punktu piešķiršanas kārtība:*

***5 punkti –*** *komanda šajā jautājumā ir paveikusi vairāk nekā sākotnēji plānots.*

***4 punkti –*** *komanda ir definējusi savas idejas attīstību un tā lielumu. Ir spējīga pastāstīt, kā to plānots īstenot;*

***3 punkti –*** *ir definēta idejas turpmākā attīstība. Komanda vēl nav formulējusi, kā to varētu ieviest praktiski;*

***2 punkti –*** *idejas attīstība un ieviešana ir noteikta virspusēji, bet komanda ir spējīga par to pastāstīt, ja komisija uzdod jautājumus;*

***1 punkts –*** *ir noteikts virspusēji, bez konkrētiem faktiem, un komandai ir grūti to pamatot, ja tiek uzdoti jautājumi;*

***0 punkti –*** *komanda nav noteikusi savas idejas attīstību un tās ieviešanu.*

* **Idejas validācija**

*Rekomendētā punktu piešķiršanas kārtība:*

***5 punkti-*** *komanda šajā jautājumā ir paveikusi vairāk nekā sākotnēji plānots – ir apzināts LU attīstības process, kam ir vajadzība pēc piedāvātā risinājuma un tas jau tiek ieviests.*

***4 punkti –*** *komanda ir noteikusi LU attīstības procesu, kuram ir vajadzība pēc komandas piedāvātā risinājuma. Ir to pārbaudījusi praksē ar interviju un minimālā dzīvotspējīgā produkta palīdzību;*

***3 punkti –*** *komanda ir noteikusi LU attīstības procesu, kuram ir vajadzība pēc komandas piedāvātā risinājuma. Ir to pārbaudījusi ar interviju palīdzību, bet atsevišķi testi ar minimālo dzīvotspējīgo produktu nav veikti;*

***2 punkti –*** *komandai ir pieņēmums par LU attīstības procesu, bet tas balstās uz internetā vai citos resursos atrastiem materiāliem un nav pārbaudīts, veicot intervijas vai testus ar minimālo dzīvotspējīgo produktu;*

***1 punkts –*** *komanda ir vispārīgi pieņēmusi LU attīstības procesu, kam ir vajadzība pēc piedāvātā risinājuma. Nav spējīga pamatot, kā tas tika noteikts vai kas apliecina tā patiesumu;*

***0 punkti –*** *komandai nav skaidrs, kas varētu būt LU attīstības process, kuram ir vajadzība pēc piedāvātā produkta.*

* **Komandas atbilstība**

*Rekomendētā punktu piešķiršanas kārtība:*

***5 punkti –*** *komandas dalībnieki pārstāv dažādas nozares, kuras iekļauj arī ar*

*IKT un pieteikto ideju saistītas nozares. Vairākiem no dalībniekiem ir iepriekšējā pieredze, kas var veicināt šīs idejas realizēšanu;*

***4 punkti –*** *komandas dalībnieki pārstāv dažādas nozares, no kurām kāda ir saistīta ar pieteikto ideju, bet trūkst IKT zināšanu. Vismaz vienam no dalībniekiem ir iepriekšējā pieredze, kas var veicināt šīs idejas realizēšanu;*

***3 punkti –*** *visi komandas dalībnieki pārstāv vienu un to pašu nozari, kas ir saistīta ar IKT vai pieteikto ideju. Vismaz vienam no dalībniekiem ir iepriekšējā pieredze, kas var veicināt šīs idejas realizēšanu;*

***2 punkti –*** *komandas dalībnieku pārstāvētās nozares* ***nav*** *saistītas ne ar piedāvāto ideju, ne IKT, bet to iepriekšējā pieredze liecina par komandas potenciālu realizēt pieteikto ideju;*

***1 punkts –*** *komandas dalībnieki pārstāv vienu un to pašu nozari, kas ir saistīta ar IKT vai pieteikto ideju. Iepriekšējās pieredzes nav, vai arī tai būtu minimāla ietekme uz pieteiktās idejas attīstīšanu.*

***0 punkti –*** *visi komandas dalībnieki pārstāv to pašu nozari, un tā nav saistīta ne ar piedāvāto ideju, ne IKT. Nevienam no komandas dalībniekiem nav iepriekšējās pieredzes, kas varētu veicināt šādas idejas realizēšanu.*